อาการแม่นะคะ ปวดเมื่อยตัว ไอ มีน้ำมูก เบื่ออาหาร ไปหาครั้งแรกฉีดยาให้ พอกลับบ้าน อาการก่ดีขึ้น แต่พอทานยาจนหมด อาการแบบ เดิมก็มา จึงไปหาคลีนิค อีกที่ทีนี้ให้ยามาทานวันละ3เวลา หลังอาหารเป็นยาสีชมพู ทานครั้งละ1เมด พอยาหมด ตอนนี้อาการก็เหมือนเดิม
สวัสดีค่ะ อาการมีไข้ ปวดเมื่อย ไอ มีน้ำมูกนั้น อาจจะเกิดจากการติดเชื้อในทางเดินหายใจ เช่นคออักเสบจากเชื้อไวรัสหรือเชื้อแบคทีเรีย โรคไข้หวัดใหญ่ ไซนัสอักเสบอาจมีน้ำมูกข้นเขียว คัดจมูกมาก ทางเดินหายใจส่วนล่างเช่นหลอดลมหรือปอดอักเสบ ซึ่งอาจทำให้หอบเหนื่อย ไข้สูงได้ปกติแล้วถ้าเป็นเรื่องทางเดินหายใจติดเชื้อจากเชื้อไวรัส มักจะหายได้เองภายใน 1-2 สัปดาห์ ไม่แน่ใจว่ายาที่ได้มาเป็นยาฆ่าเชื้อกลุ่มแบคทีเรียหรือไม่ โดยหากได้ยาฆ่าเชื้อมารับประทานจนครบแล้ว อาการยังไม่ดีขึ้น ควรกลับไปพบแพทย์เพื่อตรวจประเมินอาการซ้ำ ควรแจ้งให้แพทย์ทราบเรื่องประวัติการสัมผัสผู้ป่วยหรือเดินทางไปต่างประเทศมาด้วยถ้ามีค่ะเบื้องต้นสามารถรับประทานยาลดไข้ทุก 4-6 ชั่วโมง ยาแก้ไอ ยาลดน้ำมูก ดื่มน้ำมากๆ พักผ่อนให้เพียงพอ หากไอมากจนหอบเหนื่อย ให้รีบไปพบแพทย์